Полицията в Каталуния е инструктирана да изземва урни, бюлетини и материали за референдума за независимост – Българите във Валенсия
ХоумНовиниПолицията в Каталуния е инструктирана да изземва урни, бюлетини и материали за референдума за независимост
12.09.2017 Борислав Димов Новини 0
Каталунските прокурори са дали нареждане на полицията да изземва урни, агитационни материали и всеки друг предмет, който може да бъде използван в плебисцита за независимост на североизточната област от Испания, който беше обявен за незаконен от испанските власти, предаде AFP.
Референдумът за независимост, който трябва да се проведе на 1 октомври, беше обявен за незаконен от Конституционния съд на Испания, но местните власти са твърдо решени да го проведат и това доведе до сериозна ескалация на напрежението между централното правителство в Мадрид и парламентът и населението на автономната област.
Днес началниците на всички звена на правоохранителните органи в района са били привикани в офиса на Главния прокурор на Барселона, където са получили заповед да предприемат действия срещу местни власти, държавни служители или лица, „за да избегнат извършването на нарушения на закона“, съобщиха от прокуратурата в обръщение до медиите.
Според законите на Испания прокурорите имат правомощията да дават инструкции на съдебните полицейски сили при разследване на престъпленията, каквото право имат и съдиите, предаде Фокус.
„Полицейските служители ще предприемат незабавно необходимите мерки, за да изземат средства, предназначени за подготовката и провеждането на нелегалния референдум“, добавят в съобщението.
Полицията е получила нареждания да конфискува предмети като „урни за гласуване, бюлетини, инструкции за избирателните секции, агитационни материали и др.“
Испански съд оправда 14 български моряци от кораба „Св Николай“, превозвал кокаин